Cât te costă o vacanță de 7 zile în Dubai. Lucian merge acolo în fiecare an.
Dubai se redeschide pentru tine din 7 iulie, fără să stai în carantină la întoarcere. Ai nevoie de test PCR pentru a zbura către paradisul exotic, test valabil 96 de ore. Preţurile pentru hotelurile de 3 şi 4 stele, vor fi mai mici însă biletele de avion îşi păstrează preţurile.
O vacanţă de 7 zile în Dubai, te costă în jur de 800 de euro, dacă rezervi din timp. Aşa a făcut şi Lucian însă a anulat din cauza pandemiei. Acum este foarte fericit că poate merge în vacanţă în destinaţia lui preferată. Lucian spune că își face vacanţa în Dubai în fiecare an, fiind un loc accesibil, foarte frumos.Autorităţile din Dubai au anuţat măsuri stricte, precum testul PCR, care este valabil 96 de ore. Toate procedurile sunt pentru ca tu să te simţi în siguranţă.Agenții de turism spun că din punct de vedere al biletelor de avion este puţin probabil să scadă. Este extrasezon şi categoric preţurile sunt mai mici decât în perioada octombrie-martie."Pentru hotelurile de 3 şi 4 stele, preţurile vor fi mai mici. Pentru hotelurile de 5*, cred că vor rămâne undeva cam în aceeaşi notă ca şi în aceeaşi perioadă a anului trecut. Nu cred că vor scădea preţul dar sunt convinsă că vor umbla foarte mult la ceea ce înseamnă siguranţă." spune Georgeta Ioanid, director Happy Tour.